李涵_(御史大夫)

李涵 ， 隴西成紀人 ， 出自唐朝宗室畢王房 ， 高平王李道立曾孫 。 唐肅宗時 ， 授贊善大夫兼侍御史 。 李涵與杜鴻漸草箋具朔方諸多優勢 ， 李涵奉箋平涼謁見 ， 敷奉明辯 ， 動合事機 ， 唐肅宗大悅 ， 拜右司員外郎 ， 官至司封司郎中 ， 宗正少卿 。 唐代宗寶應元年 （ 762年 ） ， 遷左庶子 、 兼御史中丞 、 河北宣慰使 。 歷任給事中 、 尚書左丞 ， 以幽州之亂 ， 遷河朔宣慰使 ， 大曆六年 （ 771年 ） ， 爲蘇州刺史兼御史大夫 ， 充浙江西道都團練觀察使 。 大曆十一年 （ 776年 ） ， 拜御史大夫 、 京畿觀察使 。 唐德宗即位 ， 除太子少傅 ， 充山陵副使 ， 檢校工部尚書兼光祿卿 。 李涵爲人溫和恭謹 ， 不專斷 。 後來以尚書右僕射致仕 。 累封至襄武縣公 。 興元元年 （ 784年 ） ， 九月李涵逝世 ， 追贈太子太保 。 子李鰅 ， 貞元初爲饒州別駕 。 妾高氏以善歌入宮 ， 李鰅因與御醫許泳通書 ， 坐誅 。